ΓΙΑ ΑΝΑΡΤΗΣΗ ΣΤΗΝ ΙΣΤΟΣΕΛΙΔΑ

**2 ΝΕΑ ΕΥΡΩΠΑΙΚΑ ΠΡΟΓΡΑΜΜΑΤΑ ERASMUS+ KA2 ΣΤΟ ΣΧΟΛΕΙΟ ΜΑΣ!**

**ΠΛΗΡΟΦΟΡΙΕΣ ΓΙΑ ΤΟΥΣ ΓΟΝΕΙΣ/ΚΗΔΕΜΟΝΕΣ**

**Ευρωπαϊκό Πρόγραμμα Erasmus+ ΚΑ229 “Kulturkiosk goes Festival”.**

Από το σχολικό έτος 2019-2020, το Σχολείο μας θα συμμετάσχει στο Ευρωπαϊκό Πρόγραμμα Erasmus+ ΚΑ229 “Kulturkiosk goes Festival”. Το πρόγραμμα αυτό θα διαρκέσει τρία χρόνια (έως 2021-2022) και συμμετέχουν σχολεία από **Γερμανία (Βερολίνο), Αυστρία (Γκράτς), Ιταλία (Ταορμίνα). Φιλανδία (Ελσίνκι) και Γαλλία (Λα Ρεουνιόν).**

Θεματική του έργου είναι η **άυλη πολιτιστική κληρονομιά**. Οι συμμετέχοντες μαθητές θα γνωρίσουν τι σημαίνει «άυλη πολιτιστική κληρονομιά» και σε κάθε χώρα θα καταγραφούν μέσω της δημιουργίας μιας μικρού μήκους ταινίας (βίντεο) στοιχεία αυτής της κληρονομιάς από μαθητές για μαθητές. Η πρώτη συνάντηση των εταίρων που θα γίνει στην Αυστρία (Γκράτς, 08. – 15.11.2019) θα έχει την μορφή **workshop (εργαστηρίου)**, όπου οι συμμετέχοντες μαθητές κι εκπαιδευτικοί θα επιμορφωθούν πάνω στην δημιουργία ταινίας. Γλώσσα επικοινωνίας: Γερμανικά (πρωτίστως) /

Αγγλικά. Κάθε χρόνο θα γίνονται δύο συναντήσεις/μετακινήσεις. Η επόμενη συνάντηση/μετακίνηση θα γίνει στην Πάτρα, όπου θα φιλοξενήσουμε 24 μαθητές από τις ανωτέρω χώρες (03.-09.05.2020)

**Ευρωπαϊκό Πρόγραμμα Erasmus+ ΚΑ229 «Save water, Save life»**

Από το σχολικό έτος 2019-2020, το Σχολείο μας συμμετέχει στο Ευρωπαϊκό Πρόγραμμα Erasmus+ KA2 με θέμα:

**«Save water, Save life»**

Το πρόγραμμα είναι διετές (2019-2020 και 2020-2021) και συμμετέχουν σχολεία από πέντε Ευρωπαϊκές χώρες: **Πορτογαλία, Ισπανία, Ιταλία, Ισλανδία και Ελλάδα.**

**Στόχος** του προγράμματος, είναι να μελετήσει την σημαντική επίδραση του νερού στην ιστορία και την εξέλιξη του ανθρώπου, τα οικοσυστήματα και τους υδροβιότοπους των χωρών που συμμετέχουν και τους τρόπους με τους οποίους μπορούν αυτά να διατηρηθούν.  Είναι ένα πρόγραμμα ενημέρωσης, ευαισθητοποίησης και δράσης σχετικά με την ρύπανση και την αλόγιστη χρήση του νερού με στόχο την υιοθέτηση καλών πρακτικών για την προστασία του περιβάλλοντος. Επιπρόσθετα οι μαθητές επωφελούνται από την συνεργασία και επικοινωνία με άλλους Ευρωπαίους μαθητές, καλλιεργώντας δεξιότητες όπως πολυγλωσσία, πολυπολιτισμικότητα, επικοινωνιακή ικανότητα και συνεργασία.

**Προγραμματισμός:**

*Συναντήσεις ομάδας*: Κάθε Δευτέρα 1:30-3:00 μμ, στο χώρο του σχολείου

*Πρώτη συνάντηση*: Δευτέρα 30 Σεπτεμβρίου 2019

**Κινητικότητες:**

|  |  |  |
| --- | --- | --- |
| **Χώρα υποδοχής** | **Πότε** | **Συμμετέχοντες μαθητές** |
| Ισπανία | Νοέμβριος 2019 | 5 μαθητές από την ελληνική ομάδα |
| Πορτογαλία | Φεβρουάριος 2020 | 5 μαθητές από την ελληνική ομάδα |
| Ισλανδία | Μάιος 2020 | 5 μαθητές από την ελληνική ομάδα |
| Ιταλία | Νοέμβρης 2020 | 5 μαθητές από την ελληνική ομάδα |
| Ελλάδα | Μάιος 2021 | Ολόκληρη η ελληνική ομάδα |

Οι κινητικότητες αυτές είναι χρηματοδοτούμενες από την ΕΕ, δηλαδή τα έξοδα μετακίνησης και διαμονής των μαθητών σε πόλεις εκτός της έδρας του σχολείου καλύπτονται από το πρόγραμμα. Οι μαθητές που θα μετακινηθούν φιλοξενούνται σε οικογένειες και αναλαμβάνουν την **υποχρέωση** να φιλοξενήσουν τους μαθητές των άλλων αποστολών όταν έρθουν στην Ελλάδα τον Μάιο του 2021. Μαθητές που δεν μπορούν να φιλοξενήσουν μπορούν, βεβαίως, να συμμετέχουν στο πρόγραμμα αλλά δεν μπορούν να μετακινηθούν.

Τον Οκτώβριο θα γίνει ενημερωτική συνάντηση στο Σχολείο για τους γονείς/κηδεμόνες των μαθητών και μαθητριών που θα δηλώσουν ότι επιθυμούν να συμμετάσχουν στα προγράμματα.